Document ID: 32013D0293

DECIZIA DE PUNERE ÎN APLICARE 2013/293/PESC A CONSILIULUI
din 18 iunie 2013
privind punerea în aplicare a Deciziei 2012/285/PESC privind măsuri restrictive împotriva anumitor persoane, entități și organisme care amenință pacea, securitatea sau stabilitatea în Republica Guineea-Bissau
CONSILIUL UNIUNII EUROPENE,
având în vedere Tratatul privind Uniunea Europeană,
având în vedere Decizia 2012/285/PESC a Consiliului din 31 mai 2012 privind măsuri restrictive împotriva anumitor persoane, entități și organisme care amenință pacea, securitatea sau stabilitatea în Republica Guineea-Bissau (1), în special articolul 3 alineatul (1) și articolul 5 alineatul (2),
întrucât:
(1)
La 31 mai 2012, Consiliul a adoptat Decizia 2012/285/PESC.
(2)
Consiliul a efectuat o reexaminare integrală a listelor persoanelor, prevăzută în anexele II și III la Decizia 2012/285/PESC, cărora li se aplică articolul 1 alineatul (1) litera (b) și articolul 2 alineatele (1) și (2) din decizia respectivă. Consiliul a ajuns la concluzia că persoanelor enumerate în listele din anexele II și III la Decizia 2012/285/PESC ar trebui să li se aplice în continuare măsurile restrictive specifice prevăzute de aceasta.
(3)
La 20 martie 2013, Comitetul Consiliului de Securitate al Organizației Națiunilor Unite instituit în temeiul Rezoluției 2048 (2012) a Consiliului de Securitate al Organizației Națiunilor Unite a actualizat informațiile referitoare la o persoană care face obiectul interdicției de călătorie impuse în temeiul Rezoluției 2048 (2012).
(4)
Rubricile aferente respectivei persoane prevăzute în anexele I și III la Decizia 2012/285/PESC ar trebui modificate în consecință,
ADOPTĂ PREZENTA DECIZIE:
Articolul 1
Anexele I și III la Decizia 2012/285/PESC se modifică în conformitate cu anexa la prezenta decizie.
Articolul 2
Prezenta decizie intră în vigoare la data publicării în Jurnalul Oficial al Uniunii Europene.
Adoptată la Luxemburg, 18 iunie 2013.

Labels: 18
5
11